Το ταξίδι μας στην Αθήνα προγραμματίστηκε τελευταία στιγμή και την πρώτη μέρα μείναμε σε ξενοδοχείο των 100+ ευρώ την βραδυά. Στην αναζήτησή μας για κάτι πιο οικονομικό βρήκαμε το διαμέρισμα του George. Η διαφορά του από το δωμάτιο του ξενοδοχείου ήταν εντυπωσιακή! Πολύ πιο όμορφο, πολύ πιο άνετο και δεν του έλειπε τίποτε! Εκεί μείναμε όλες τις υπόλοιπες μέρες (Πέμπτη, Παρασκευή, Σάββατο και Κυριακή).
Βρίσκεται πολύ κοντά στον σταθμό του μετρό και ακόμα πιο κοντά στο σταθμό του τραμ. Αυτό έκανε την μετάβαση με τις βαλίτσες μας από το ξενοδοχείο στο διαμέρισμα πάρα πολύ εύκολη! Το τραμ είναι ιδανικό για να πάει κανείς Σύνταγμα και να απολαύσει στην διαδρομή διάφορα αξιοθέατα της Αθήνας! Μάλιστα το Σάββατο περάσαμε με το τραμ μέσα από την Λαϊκή αγορά που γίνεται λίγο παρακάτω από το διαμέρισμα. Πάρα πολύ ενδιαφέρουσα εμπειρία, αλλά πρέπει να πω ότι στα μέρη μου έχουμε πολυ μεγαλύτερες Λαϊκές αγορές!
Το διαμέρισμα έχει τα πάντα. Θερμοσίφωνα για ζεστό νερό (μέσα σε 15 λεπτά το νερό είναι έτοιμο), κλιματισμό με δύο πολύ καινούρια κλιματιστικά, εξαιρετικό διπλό κρεββάτι, τηλεόραση, ράδιο, πετσέτες, ποτήρια, καφετιέρα, δεν έχει νόημα να τα παριθμήσω όλα. Έχει τα πάντα!
Ιδιαίτερα το κρεββάτι, θα το ξαναγράψω, είναι πάρα πολύ καλό. Και οι καναπέδες στο σαλόνι είναι εξαιτερικοί και πιστεύω θα μπορούσε άνετα να κοιμηθεί εκεί και άλλο άτομο.
Είναι ξεκάθαρο ότι έχει πέσει πάρα πολύ δουλειά τόσο στο να μην λείπει τίποτα, όσο και στο να είναι όμορφο. Η ομορφιά του φαίνεται στις φωτογραφίες αλλά είναι ακόμα πιο όμορφο όταν το δει κανείς από κοντά!
Ίσως αδικείται λίγο από την εξωτερική του εμφάνιση.